
	Παρουσίαση βιβλίου
«ANIMA RERUM-Η ΨΥΧΗ ΤΩΝ ΠΡΑΓΜΑΤΩΝ»

της Αθηνάς Φιλίππου

στο Σπίτι της Κύπρου

Την Τρίτη 7 Ιουνίου 2022 πραγματοποιήθηκε, στο Σπίτι της Κύπρου, η παρουσίαση  του βιβλίου της Αθηνάς Φιλίππου «ANIMA RERUM - Η ΨΥΧΗ ΤΩΝ ΠΡΑΓΜΑΤΩΝ» που κυκλοφορεί από τις Εκδόσεις Ηλία Επιφανίου. 
Το βιβλίο διερευνά την ιστορία ανθρώπων και πραγμάτων και εντέλει την καθημερινότητα της Ιστορίας του 20ού αιώνα. Anima Rerum σημαίνει η Ψυχή των Πραγμάτων και στην προκειμένη περίπτωση Ψυχή σημαίνει Ιστορία. 

Χαιρετισμό απηύθυνε ο εκδότης,  κ. Ηλίας Επιφανίου.

Για το βιβλίο μίλησαν η συγγραφέας Ελένη Πριοβόλου και η δημοσιογράφος Αθηνά Φιλίππου.

Αποσπάσματα από το βιβλίο διάβασαν, η Αλεξάνδρα Φιλίππου, η Μαργαρίτα Φιλίππου και η Μελίνα Φιλίππου.


Την εκδήλωση συντόνισε ο ποιητής Γαβριήλ Ιστικόπουλος.
-------------------------------------------------------------
H Αθηνά Φιλίππου εργάστηκε στην Ελλάδα και την Κύπρο στον ημερήσιο και περιοδικό τύπο, στο ραδιόφωνο και την τηλεόραση.  Αποφοιτώντας από το «Γυμνάσιο Θηλέων Σερρών», πέρασε πρώτη στο Πανεπιστήμιο και σπούδασε Γαλλική Φιλολογία στη Θεσσαλονίκη. Διετέλεσε συντάκτης εξωτερικών ειδήσεων και διεθνών θεμάτων στην εφημερίδα «Το Βήμα» των Αθηνών και συνέχισε στα κυπριακά περιοδικά «Σελίδες», «Όμικρον» και «Πανόραμα». Στους ραδιοσταθμούς «Ράδιο Σούπερ», «Ράδιο Αθηνά» και «Radio Greece» είχε την ευθύνη και παρουσίαση εκπομπών λόγου και δελτίου ειδήσεων. Ως συνεργάτιδα της τηλεόρασης του Ραδιοφωνικού Ιδρύματος Κύπρου (ΡΙΚ) παρουσίαζε το «Στούντιο Ένα», το πρώτο μαγκαζίνο της κυπριακής τηλεόρασης και την πολιτιστικού περιεχομένου εκπομπή «Στο Προσκήνιο». Πήρε συνεντεύξεις από πολλές πολιτικές, επιστημονικές και καλλιτεχνικές προσωπικότητες. Μετοίκησε στην Κύπρο το 1988, όταν ο σύζυγός της, καθηγητής Ανδρέας Φιλίππου, ανέλαβε Υπουργός Παιδείας. Έχει τρεις κόρες, τη Μαργαρίτα που είναι ιατρός, τη Μελίνα και την Αλεξάνδρα που είναι αρχιτέκτονες. Ζει μεταξύ Λευκωσίας, Αθήνας και Πάτρας.

Σύνδεσμος παρακολούθησης εκδήλωσης:

https://diavlos.grnet.gr/room/1607?eventid=12152

